
VARSTVO ČEŠENJ IN VIŠENJ
Češnjeva muha
Dinamiko pojava in velikost populacije češnjeve muhe spremljamo z rumenimi lepljivimi ploščami (dve lepljivi plošči na hektar).
Prag škodljivosti je presežen, če ulovimo eno muho na dve postavljeni plošči od faze, ko češnje spreminjajo barvo iz zelene v rumeno. 
Ob preseganju praga škodljivosti opravite škropljenje z enim od insekticidov kot sta: 
Exirel (75 mL/hL oz. največ 1 L/ha) – karenca 7 dni ali Mospilan 20 SG (0,375 kg/ha) - karenca 14 dni. Prav tako lahko uporabite biotični insekticid na osnovi glive Beauveria bassiana Naturalis (2 L/ha), ki nima karence. Z njim opravite vsaj tri tretiranja v časovnem razmiku 5 do 7 dni. 
Za povečanje učinkovitosti lahko insekticidom dodate beljakovinsko prehransko vabo Nutrel (1,5 % konc.). 
Za zmanjšanje deleža poškodovanih plodov, ki jih povzroča češnjeva muha lahko uporabite tudi insekticidno vabo (past) DECIS TRAP ČEŠNJEVA MUHA. ). Vaba je že pripravljena za neposredno uporabo. V nasad češenj se enakomerno porazdeli 100 vab na ha. Karenca je zagotovljena z načinom uporabe.
Pri zgodnjih sortah češenj muhe ni potrebno zatirati. Tudi na vrtovih NE priporočamo zatiranja češnjeve muhe z insekticidi. Svetujemo, da v vrtovih obesite rumene lepljive plošče na katere se lovi češnjeva muha. Obesite 10 plošč na drevo (na zahodno in južno stran krošnje). Po končanem obiranju plošče odstranite. 
Plodova vinska mušica 
V nasade češenj in višenj za spremljanje pojava plodove vinske mušice izobesite prehranske pasti. Te lahko naredite sami. V 0,5 L plastenko na zgornjem delu zavrtate 4 do 5 luknjic, katerih premer naj ne bo večji od 5 mm in zgornji del plastenke pobarvate z rdečo barvo, ki privablja škodljivko. V plastenko nalijete 1 dl raztopino jabolčnega kisa in rdečega vina (razmerje 3:1) in dodate čajno žličko sladkorja (1 žličko na liter raztopine). Plastenko zaprite in jo obesite v nasad na višino 1,5 m od tal. V času dozorevanja plodov redno pregledujte vabe.


Za zatiranje plodove vinske mušice na češnjah in višnjah so registrirani naslednji pripravki: 
	Sredstvo
	Odmerek ali koncentracija
	Karenca (dni)

	Exirel
	75 mL/hL oz. največ 1 L/ha
	7

	Laser Plus (manjše uporabe)
	0,15 L/ha
	7

	Asset Five 
	0,96 L v 1500 L vode na ha oziroma v 0,064 %
	7

	Decis trap plodova vinska mušica
	100 vab /ha - obesi se na sredino krošnje 1,8 -2 m od tal
	ni potrebna


Navadna sadna gniloba
V nasadih poznih sort češenj zaradi pogostih padavin opravite proti navadni sadni gnilobi preventivno škropljenje z enim od pripravkov, ki so navedeni v naslednji preglednici.
	Pripravek
	Odmerek (koncentracija)
	Karenca (dni)

	Luna experience
	0,2 L na 1 m višine krošnje/ha,
najvišji dovoljen odmerek 0,6 L/ha
	7

	Libreto
	1 L/ha
	3

	Prolectus
	400 g na 1 m višine krošnje/ha,
najvišji dovoljen odmerek 1,2 kg/ha
	1

	Revyona
	1,8 L/ha
	3

	Signum
	0,25 kg na 1 m višine krošnje/ha,
najvišji dovoljen odmerek 0,75 kg/ha
	7

	Switch 62,6 WG
	0,08%, najvišji dovoljen odmerek 1 kg/ha
	7

	Teldor SC 500
	0,5 L na 1 m višine krošnje /ha,
najvišji dovoljen odmerek 1,5L/ha
	3

	Amylo –X
	1,5 – 2,5 kg/ha
	ni potrebna

	Serenade ASO
	8 L/ha
	ni potrebna

	Taegro
	0,185-0,37 kg/ha
	1


Pripravki na osnovi mikroorganizmov Amylo-X, Serenade ASO in Taegro imajo dovoljenja za uporabo tudi v ekološki pridelavi. 

